Uporabniški priročnik za VAIO

Reference

# Najprej preberite to

Čestitamo vam za nakup tega računalnika VAIO(R).

## O konfiguraciji vašega računalnika VAIO

Če želite več informacij o konfiguraciji svojega računalnika VAIO, obiščite spletno mesto s podporo Sony. [Podrobnosti]
Nekatere funkcije, možnosti in priloženi izdelki morda niso na voljo v vašem računalniku VAIO.

### Funkcije

Funkcije, ki so na voljo, se razlikujejo glede na model ali izbrane možnosti. Nekatere funkcije, opisane v tem priročniku, niso na voljo za vaš model.

### Slike

Slike, fotografije ali posnetki zaslona v tem priročniku se lahko nekoliko razlikujejo glede na model ali izbrane možnosti.

### Programi

Vnaprej nameščeni programi se lahko razlikujejo glede na model ali izbrane možnosti. Programi, opisani v tem priročniku, morda še niso nameščeni v vašem računalniku VAIO.

## Priloženi priročniki

Računalniku VAIO so priloženi spodnji priročniki.

### Zaslonska dokumentacija

- Uporabniški priročnik - predstavitvena različica [Podrobnosti]

Vnaprej nameščeni priročnik z omejeno količino informacij o vašem računalniku VAIO, ki opisujejo predvsem podporo in internetno povezavo. Priročnik Uporabniški priročnik - predstavitvena različica je po posodobitvi zamenjan s popolno različico priročnika Uporabniški priročnik (ta priročnik).

- Uporabniški priročnik (ta priročnik)

Splošne informacije o vašem računalniku VAIO in navodila za njegovo uporabo, vključno z informacijami o podpori in odpravljanju težav.

### Tiskana dokumentacija

- Priročnik za hitri začetek

Pregled, kako nastavite računalnik VAIO in ga začnete uporabljati.

- Priročnik za obnovitev, varnostno kopiranje in odpravljanje težav

Informacije o obnovitvi in varnostnem kopiranju vašega računalnika VAIO ter informacije o odpravljanju težav.

- Varnostni predpisi in informacije o podpori

Pazljivo preberite, preden aktivirate brezžične funkcije, kot sta brezžična povezava LAN in tehnologija BLUETOOTH.

### Druge reference

- Pomoč in podpora sistema Windows (Windows Help and Support) [Podrobnosti]

Obsežen vir za uporabne nasvete, vadnice in predstavitve, prek katerih se boste naučili uporabljati svoj računalnik VAIO.

- Datoteke s pomočjo za programe

Datoteke s pomočjo za programe so morda vključene v vnaprej nameščene programe v vašem računalniku VAIO. Do datotek s pomočjo morda lahko pridete iz menija »Pomoč«.

## Obvestilo

- Copyright 2012 Sony Corporation. Vse pravice pridržane.

- Tega priročnika in programske opreme, opisane v njem, v celoti ali po delih ni dovoljeno razmnoževati, prevajati ali pretvarjati v kakršno koli strojno berljivo obliko brez predhodnega pisnega soglasja.

- Sony Corporation ne daje nobenega jamstva za ta priročnik, programsko opremo ali druge informacije v tem priročniku in izrecno zavrača vsa naznačena jamstva glede primernosti za prodajo ali ustreznosti za določen namen v zvezi s tem priročnikom, programsko opremo ali drugimi informacijami. Družba Sony Corporation v nobenem primeru ni odgovorna za nenamerno, posledično ali posebno škodo ne glede na to, ali temelji na nepogodbeni odškodninski odgovornosti, pogodbi ali drugem in izhaja iz tega priročnika, programske opreme ali drugih informacij v tem priročniku ali je povezana z njimi oziroma njihovo uporabo.

- V priročniku oznaki (TM) ali (R) nista določeni.

- Sony Corporation si pridržuje pravico, da kadar koli in brez predhodnega obvestila spremeni ta priročnik ali informacije v njem.

- Za programsko opremo, opisano v tem priročniku, veljajo pogoji posebne licenčne pogodbe za uporabnika.

- Sony Corporation ni odgovorna za nobeno izgubljeno vsebino v vašem računalniku VAIO, na zunanjih nosilcih podatkov ali v napravah za zapisovanje in ne bo povrnila škode za to vsebino ali morebitne ustrezne izgubljene podatke, tudi če vsebine ni bilo mogoče shraniti zaradi okvare računalnike oziroma če je vsebina izgubljena ali poškodovana zaradi okvare računalnika ali popravila računalnika. Sony Corporation v nobenem primeru ne bo obnovila ali razmnožila vsebine, shranjene v računalniku, na zunanjih nosilcih podatkov ali v napravah za zapisovanje.

- Funkcije in specifikacije se lahko spremenijo brez obvestila.

Sorodna tema
O spletnem mestu s podporo