Uporabniški priročnik za VAIO

Opravilo

# Zaustavljanje računalnika VAIO

Če želite preprečiti izgubo neshranjenih podatkov, računalnik VAIO pravilno zaustavite.

1. Izklopite vse zunanje naprave, ki so priključene v računalnik VAIO.

1. Shranite podatke in zaprite vse programe, ki se izvajajo.

1. Odprite čarobne gumbe [Podrobnosti] in izberite čarobni gumb Nastavitve (Settings).

1. Izberite Napajanje (Power) in Zaustavitev sistema (Shut down).

Čez nekaj trenutkov se računalnik VAIO samodejno izklopi, zelena lučka za vklop pa preneha svetiti.
Preden zaprete pokrov zaslona LCD, preverite, ali je lučka za vklop izklopljena.
Opomba

- Nepravilna zaustavitev lahko povzroči izgubo neshranjenih podatkov ali okvaro računalnika VAIO.

- Če želite izključiti računalnik VAIO iz vira napajanja, ga izklopite in iztaknite napajalni kabel iz električne vtičnice.

## Popoln izklop računalnika VAIO

Računalnik VAIO lahko popolnoma izklopite tako, da ga preklopite v način ACPI S5. V tem načinu se bo računalnik zaganjal dlje časa kot v načinu hitrega zagona.

1. Izklopite vse zunanje naprave, ki so priključene v računalnik VAIO.

1. Shranite podatke in zaprite vse programe, ki se izvajajo.

1. Odprite čarobne gumbe [Podrobnosti] in izberite čarobni gumb Nastavitve (Settings).

1. Izberite Napajanje (Power), pritisnite in pridržite tipko Shift in izberite Zaustavitev sistema (Shut down).

Čez nekaj trenutkov se računalnik VAIO samodejno izklopi, zelena lučka za vklop pa preneha svetiti.
Sorodna tema
Vklop računalnika VAIO
Vnovični zagon računalnika VAIO
Uporaba stanja spanja
Opombe v zvezi z uporabo vira napajanja