Uporabniški priročnik za VAIO

Reference

# Opombe v zvezi z dodajanjem in odstranjevanjem pomnilniških modulov

Preden dodate ali odstranite pomnilniške module, pozorno preberite spodnje previdnostne ukrepe.

- Računalnik VAIO in pomnilniški moduli uporabljajo izjemno natančne komponente in elektronsko tehnologijo. Da ne bi prišlo do izničenja garancije v garancijskem obdobju izdelka, priporočamo, da:

- Se za namestitev novega pomnilniškega modula obrnete na prodajalca.

- Pomnilniškega modula ne nameščate sami, če ne znate nadgraditi pomnilnika v računalniku.

- Se ne dotikate priključkov in ne odpirate pokrova ležišča za pomnilniški modul.

- Za pomoč se obrnite na pooblaščeni servisni center ali službo za podporo strankam Sony. Če želite poiskati najbližji center ali zastopnika, glejte spletno mesto za podporo.[Podrobnosti]

- Če pomnilniške module dodate ali odstranite sami, lahko pride do okvare računalnika VAIO, nesreče zaradi zloma reže in modula ali napake v povezavi. V tem primeru boste morali plačati popravilo.

- Pazite, da si z ostrimi robovi pomnilniškega modula, notranjih komponent ali vezij v računalniku VAIO ne poškodujete rok ali prstov.

- Pazite, da si ne priprete prstov oz. da ne priprete notranjih kablov računalnika VAIO, saj se lahko iztaknejo.

- Če vklopite računalnik VAIO, ko je v njem tekočina, na primer voda, ali drug tujek, lahko pride do požara. Preden vklopite računalnik VAIO, odstranite vse tujke in pritrdite pokrov ležišča za pomnilniški modul.

- Sony Družba Sony ne jamči, da bodo pomnilniški moduli drugih izdelovalcev delovali v računalniku VAIO. Za informacije o pomnilniških modulih drugih izdelovalcev se obrnite na posamezne prodajalce.

- Pred dodajanjem ali odstranjevanjem pomnilniških modulov izklopite računalnik VAIO in zunanje naprave ter iztaknite vse priključke in kable za povezovanje. V nasprotnem primeru lahko pride do poškodb pomnilniškega modula, računalnika VAIO ali zunanjih naprav.

- Če želite preprečiti poškodbe pomnilniških modulov zaradi elektrostatične razelektritve, upoštevajte spodnja navodila:

- Računalnika ne uporabljajte na mestih, ki zlahka ustvarjajo statično elektriko, na primer na preprogi.

- Pred dodajanjem ali odstranjevanjem pomnilniških modulov se dotaknite kovinskega predmeta zunaj računalnika VAIO, da se razelektrite. Ne dotikajte se kovinskih delov znotraj računalnika.

- Ne odpirajte embalaže pomnilniškega modula, dokler niste pripravljeni na nameščanje modula. Embalaža ščiti modul pred elektrostatično razelektritvijo. Modul shranite v antistatično vrečko ali ga prekrijte z aluminijasto folijo.

- Ko držite pomnilniški modul, se ne dotikajte čipov ali električnega terminala modula.

- Pomnilniškega modula ne vstavljajte v režo v napačni smeri. Modul ali reža se lahko poškodujeta, vezje pa vname.

- Uporabljajte izvijač, ki ustreza velikosti vijaka (na primer mini izvijač).

- Ne odstranjujte ali odvijajte vijakov, ki niso navedeni v tem priročniku.

Sorodna tema
Dodajanje in odstranjevanje pomnilniških modulov
Ogled sistemskih informacij