Uporabniški priročnik za VAIO

Reference

# Varnostne informacije

Podrobne informacije o varnosti najdete v priloženem priročniku za varno uporabo.

## Računalnik

- Če na računalnik VAIO pade trd predmet ali če se po njem razlije kakršna koli tekočina, zaustavite računalnik, izključite ga iz električne vtičnice in odstranite akumulator, če ga je mogoče odstraniti. Preden ga začnete znova uporabljati, priporočamo, da ga pregleda usposobljeno osebje.

- Uporabljajte samo določene zunanje naprave in kable vmesnikov.

- Majhne predmete, kot so prilagodilniki za pomnilniške kartice »Memory Stick« in »Memory Stick«, hranite zunaj dosega otrok. saj obstaja nevarnost, da jih pogoltnejo.

- Temperatura površine in spodnjega dela računalnika VAIO, napajalnika in akumulatorja se lahko poveča zaradi delovanja CPE-ja ali električnega toka, ki je ustvarjen med polnjenjem akumulatorja. To je normalno in ne pomeni, da gre za okvaro. Stopnja segrevanja je odvisna od uporabljenih zunanjih naprav ali programov.

- Če se računalnik VAIO ali napajalnik preveč segreje, izklopite računalnik, izključite napajalnik, odstranite akumulator (če ga je mogoče odstraniti) in se obrnite na pooblaščeni servisni center ali službo za podporo strankam družbe Sony.

## Vir napajanja

- Na napajalni kabel ne postavljajte težkih predmetov, saj lahko pride do požara.

- Napajalni kabel odklopite tako, da ga povlečete za vtič. Nikoli ne vlecite za kabel.

- Ne uporabljajte prerezanih ali poškodovanih kablov za povezovanje.

- Če računalnika VAIO dalj časa ne nameravate uporabljati, ga izključite iz električne vtičnice.

- Če računalnik VAIO ne boste uporabljali dalj časa, odstranite akumulator iz računalnika, da preprečite poškodbe akumulatorja.

## Slušalke

- Slušalk ne uporabljajte med vožnjo z avtomobilom, na kolesu in med upravljanjem kakršnih koli vozil z motorjem. Uporaba slušalk v teh primerih lahko povzroči nevarnost v prometu in je na določenih območjih prepovedana. Nevarno je lahko tudi glasno predvajanje glasbe med hojo, predvsem na prehodih za pešce.

- Glasnost zvoka v slušalkah naj ne bo previsoka. Strokovnjaki za sluh odsvetujejo neprestano in glasno predvajanje v daljšem obdobju. Če vam začne v ušesih zvoniti, zmanjšajte glasnost ali prenehajte z uporabo.