Uporabniški priročnik za VAIO

Opravilo

# Povezovanje televizorja z vhodnimi vrati HDMI

S kablom VAIO HDMI (ni priložen) lahko v računalnik VAIO priključite televizor z vhodnimi vrati HDMI.
Več informacij o namestitvi in uporabi najdete v priročniku, ki ste ga dobili skupaj s televizorjem.

1. Napajalni kabel TV-sprejemnika priključite na električno vtičnico in ga vklopite.

1. En konec kabla HDMI priključite na izhodna vrata HDMI [Podrobnosti] na računalniku VAIO, drug konec kabla pa na TV-sprejemnik.

1. TV-vhod nastavite na zunanji vhod.

Na TV-sprejemniku se prikaže slika zaslona vašega računalnika VAIO.
Opomba

- Če namesto gonilnika naprave družbe Sony uporabite drug gonilnik, slika morda ne bo prikazana in morda ne boste slišali zvoka. Za namestitev posodobitev vedno uporabljajte gonilnik naprave družbe Sony.

- Če želite omogočiti predvajanje zvoka iz naprave, ki je priključena na izhodna vrata HDMI, morate spremeniti izhodno zvočno napravo. Za podrobnejša navodila glejte poglavje Spreminjanje izhodne zvočne naprave. [Podrobnosti]

- Izhodnih vrat HDMI in vrat za monitor na računalniku VAIO ne morete uporabljati hkrati.

Namig

- Izhodna vrata HDMI na računalniku VAIO so združljiva s standardom HDCP (High-bandwidth Digital Content Protection) in omogočajo šifriranje kanala za prenos digitalnih videosignalov zaradi zaščite avtorskih pravic, kar vam omogoča ogled raznolikih visokakovostnih vsebin, zaščitenih z avtorskimi pravicami.

Sorodna tema
Izbiranje načinov zaslona
Uporaba funkcije za več monitorjev
Spreminjanje ločljivosti (velikosti) slike zaslona
Spreminjanje ločljivosti (velikost) slike zaslona v napravi, povezani s kablom HDMI
Povezovanje zunanjega zaslona ali projektorja