Uporabniški priročnik za VAIO

Opravilo

# Priklop/odklop podvojevalnika vrat

Računalnik VAIO lahko priključite na podvojevalnik vrat (ni priložen).

## Priklop podvojevalnika vrat

1. Izklopite računalnik VAIO in vse zunanje naprave, ki so priključene na računalnik, in izključite naprave iz računalnika.

Namig

- Izključite napajalnik in kable, ki so priključeni na vrata za monitor in izhodna vrata HDMI na računalniku VAIO. Računalnika VAIO ne morete priključiti na podvojevalnik vrat, če so ti kabli priključeni.

1. Podvojevalnik vrat priklopite v vir napajanja.

En konec napajalnega kabla (1) priklopite v napajalnik (2), drug konec pa v električno vtičnico (3).
Nato kabel iz napajalnika priklopite v vrata DC IN (4) na podvojevalniku vrat.
Prižge se lučka DC IN.

1. Odstranite pokrov priključka za podvojevalnik vrat s spodnjega dela računalnika VAIO.

Opomba

- Pokrov priključka za podvojevalnik vrat je včasih težko odstraniti. Pri odstranjevanju pokrovčka ne pritiskajte pokrovčka premočno, saj lahko v nasprotnem primeru poškodujete računalnik VAIO ali pokrovček. Odstranjeni pokrov shranite, ker ga boste še potrebovali.

1. Spodnja vogala na zadnji strani računalnika VAIO poravnajte z vodili na podvojevalniku vrat.

Namig

- Če je v računalniku VAIO nameščen dodatni akumulator (ni priložen):
  Potisnite jeziček v smeri puščice (1), da dvignete priključek (2) na podvojevalniku vrat. Ko priklopite podvojevalnik vrat, mora biti jeziček nastavljen na koncu.

- Če v računalniku VAIO ni nameščen dodatni akumulator:
  Če računalnik priključite, ko je priključek dvignjen, lahko poškodujete priključke. Jeziček morate potisniti v nasprotno smer, kot kaže puščica, da se priključek spusti navzdol.

1. Nežno spustite računalnik VAIO in pritisnite na območje, ki ga označujeta puščici, dokler se računalnik zaskoči na mestu.

Računalnika VAIO ne pritiskajte na podvojevalnik vrat na silo ali premočno, saj lahko v tem primeru pride do poškodb ali okvare računalnika in podvojevalnika vrat.
Opomba

- Za priključitev podvojevalnika vrat v vir napajanja uporabite navedeni napajalnik.

- Preden priključite računalnik VAIO na podvojevalnik vrat, ga izklopite.

- Računalnika VAIO ne premikajte, ko je priključen na podvojevalnik vrat, saj lahko s tem izključite podvojevalnik vrat in lahko pride do poškodb ali škode na podvojevalniku vrat in računalniku.

## Varnostno kopiranje računalnika VAIO

Svoje podatke lahko varnostno kopirate v vgrajeno napravo za shranjevanje v podvojevalniku vrat.
Če želite varnostno kopirati podatke, upoštevajte navodila na zaslonu, ki se prikažejo, ko priključite računalnik VAIO na podvojevalnik vrat. Ob pozivu k izbiri lokacije za shranitev varnostno kopiranih podatkov izberite vgrajeno napravo za shranjevanje v podvojevalniku vrat.
Namig

- Pri prvem varnostnem kopiranju podatkov v podvojevalnik vrat je potrebna začetna namestitev. Za začetno namestitev upoštevajte navodila na zaslonu.

Opomba

- Med varnostnim kopiranjem ne izključite računalnika VAIO iz podvojevalnika vrat.

- Ko nastavite urnik za varnostno kopiranje podatkov v oknu Nastavi varnostno kopiranje (Set up backup), bo varnostno kopiranje podatkov potekalo samodejno. Če izključite računalnik VAIO iz podvojevalnika vrat med načrtovanim varnostnim kopiranjem, lahko poškodujete podatke. Če želite preprečiti poškodbe podatkov, do katerih pride zaradi odklopa podvojevalnika vrat v času varnostnega kopiranja, spremenite ali prekličite urnik varnostnega kopiranja.

## Odklop podvojevalnika vrat

1. Izklopite računalnik VAIO in vse zunanje naprave.

1. Dvignite računalnik VAIO iz podvojevalnika vrat.

1. Namestite pokrov priključka za podvojevalnik vrat na spodnji del računalnika VAIO.

Opomba

- Če želite preprečiti izgubo neshranjenih podatkov, ne pozabite izklopiti računalnika VAIO, preden ga izključite iz podvojevalnika vrat.

Sorodna tema
Deli in tipke na podvojevalniku vrat