Uporabniški priročnik za VAIO

Opravilo

# Vstavljanje in odstranjevanje pomnilniške kartice »Memory Stick«

»Memory Stick« lahko uporabljate za shranjevanje podatkov ali prenos slik med digitalnim fotoaparatom in računalnikom VAIO. Če želite vstaviti ali odstraniti »Memory Stick«, upoštevajte ta navodila.

## Vstavljanje pomnilniške kartice »Memory Stick«

1. Poiščite režo »Memory Stick«.

1. Pomnilniško kartico »Memory Stick« [Podrobnosti] obrnite tako, da bo puščica usmerjena proti reži, nato pa jo pazljivo potisnite v režo, da se zaskoči.

»Memory Stick« je samodejno prepoznana v sistemu, prikaže pa se vsebina pomnilniške kartice »Memory Stick«*. Če se ne namizju ne prikaže noben element, odprite Računalnik (Computer) [Podrobnosti] in dvokliknite ikono »Memory Stick«*.
* Črka pogona za režo »Memory Stick«, na primer »E«, se lahko razlikuje glede na konfiguracijo sistema vašega računalnika VAIO.
Opomba

- Ikona »Memory Stick« se prikaže v oknu Računalnik (Computer) [Podrobnosti], ko vstavite pomnilniško kartico v režo »Memory Stick«.

- Če kartice »Memory Stick« ni mogoče vstaviti brez težav, jo previdno odstranite in preverite, ali je pravilno obrnjena. Pri vstavljanju kartice »Memory Stick« v režo mora biti kartica obrnjena tako, da je puščica usmerjena v pravilno smer. Če želite preprečiti poškodbe računalnika VAIO ali nosilca podatkov, kartice »Memory Stick« ne potiskajte s silo v režo, če je ne morete vstaviti brez težav.

Namig

- Ko prvič vstavite kartico »Memory Stick« v režo, boste morda pozvani k namestitvi gonilnika. V takem primeru sledite navodilom na zaslonu za namestitev gonilnika.

## Odstranjevanje pomnilniške kartice »Memory Stick«

1. Poiščite režo »Memory Stick«.

1. Preverite, ali je lučka dostopa do nosilcev podatkov izklopljena.

1. Kartico »Memory Stick« potisnite proti računalniku VAIO in jo izpustite.

1. Izvlecite kartico »Memory Stick« iz reže.

Opomba

- Kartice »Memory Stick« ne odstranite, ko sveti lučka za dostop do nosilca podatkov. V nasprotnem primeru lahko izgubite podatke. Nalaganje večjih količin podatkov lahko traja dalj časa, zato se prepričajte, da je lučka izklopljena, preden odstranite kartico »Memory Stick«.

- Kartico »Memory Stick« odstranite pazljivo, saj lahko v nasprotnem primeru nepričakovano izskoči.

Sorodna tema
O pomnilniški kartici »Memory Stick«
Združljive pomnilniške kartice »Memory Stick«
Formatiranje pomnilniške kartice »Memory Stick«
Opombe o uporabi pomnilniške kartice »Memory Stick«