Uporabniški priročnik za VAIO

Pogosta vprašanja

#### Kaj naj storim, če ne najdem naprave BLUETOOTH(R), s katero želim komunicirati?

- Skrajšajte razdaljo med računalnikom VAIO in napravo BLUETOOTH na 10 metrov.
  Če je oddaljenost med računalnikom in napravo BLUETOOTH večja od 10 metrov, komunikacija ni mogoča.
  Računalnik morda ne bo mogel komunicirati z napravo BLUETOOTH niti v obsegu 10 metrov, in sicer zaradi ovir med napravami, kakovosti radijskega signala, pogojev okolice (npr. zaradi sten in materialov, iz katerih so izdelane te stene) ali programov, ki jih uporabljate. V tem primeru premaknite računalnik stran od ovir ali bližje napravi.

- Preverite, ali je v napravi, s katero želite komunicirati, vklopljena funkcija BLUETOOTH, in se prepričajte, da naprava ni v načinu varčevanja z energijo.

- Preverite, ali je v napravi, s katero želite komunicirati, omogočena funkcija BLUETOOTH.
  Več informacij najdete v priročniku, ki je bil priložen napravi.

- Če naprava, s katero želite komunicirati, že komunicira z drugo napravo BLUETOOTH, je računalnik morda ne bo našel ali pa naprava ne bo mogla komunicirati z vašim računalnikom VAIO.