Uporabniški priročnik za VAIO

Reference

# Priprava ustreznega delovnega okolja

V tej temi najdete informacije o tem, kam lahko postavite računalnik VAIO, in ergonomska navodila.

## Mesta, kamor lahko postavite računalnik VAIO

Pri postavitvi računalnika VAIO zagotovite, da:

- Imate preprost dostop do vira napajanja in ustreznih vrat.

- Je okoli računalnika na voljo dovolj prostora.

- Je računalnik postavljen na ravni in dovolj široki podlagi ter da je zaslon med upravljanjem obrnjen proti vam.

- Je računalnik postavljen tako, da lahko pred njim sedite vzravnano, roke pa so pri tem vzporedne s tlemi.

## Mesta, na katera ne smete postaviti računalnika VAIO

Če računalnika VAIO postavite na neprimerno mesto, lahko pride do poškodb ali okvar. Računalnika ne postavljajte na mesta, ki so izpostavljena:

- Neposredni sončni svetlobi

- Magnetnim elementom ali virom

- Virom toplote, kot so grelne naprave v stanovanjih

- Čezmernim količinam prahu

- Visoki vlažnosti

- Slabemu prezračevanju

Opomba

- Ko je računalnik VAIO vklopljen, se lahko območje okoli reže ventilatorja močno segreje. Pri stiku s tem območjem bodite previdni.

- V okolico reže ne postavljajte predmetov, ki bi lahko blokirali ventilator.

Namig

- Računalnik VAIO uporablja visokofrekvenčne radijske signale, ki lahko povzročijo motnje radijskega ali televizijskega sprejema. V tem primeru računalnik premaknite stran od radia ali televizorja.

## Nasveti za ergonomsko uporabo

Kadar je le mogoče, poskusite upoštevati spodnje nasvete za ergonomsko uporabo.

### Pohištvo in drža

Sedite na stolu z dobro hrbtno oporo. Nastavite višino stola tako, da bodo podplati ravno na tleh. S počivalom za noge vam bo morda udobneje.
Sedite v sproščeni in pokončni drži ter se izogibajte nagibanju naprej ali preveč nazaj.

### Kot gledanja zaslona računalnika

S funkcijo nagibanja zaslona poiščite najustreznejši položaj. Ko sedite ob računalniku VAIO, naj bo zaslon računalnika malo nižje od višine oči. Prilagodite tudi raven svetlosti zaslona.
Z nastavitvijo nagiba in ravni svetlosti zaslona računalnika lahko zmanjšate naprezanje oči in utrujenost mišic.

### Osvetlitev

Izberite mesto, kjer se okna in luči ne bodo bleščala ali odsevala na zaslonu računalnika. S posredno svetlobo se izognite svetlim točkam na zaslonu. Ustrezna osvetljava poskrbi za večje udobje in učinkovitost pri delu.
Opomba

- Med prilagajanjem kora gledanja na računalnik VAIO ne pritiskajte s silo, da preprečite mehanske poškodbe.

Namig

- Enaki nasveti veljajo za uporabo zunanjega zaslona.

## Opombe o ravnanju z računalnikom VAIO

Upoštevajte spodnje nasvete, da se izognete okvaram in poškodbam računalnika VAIO.

- Računalnik VAIO previdno postavite na ravno površino, da se izognete mehanskim udarcem.

- Preden priključite računalnik VAIO, ga ne pozabite izklopiti. Pri premikanju vklopljenega računalnika lahko pride do okvar trdega diska. Pred premikanjem računalnika odklopite vse priključene kable.

- Računalnik VAIO varujte pred padci in udarci. Že blag udarec ali tresljaj lahko povzroči okvaro trdega diska.

- Računalnika VAIO ne postavljajte na nestabilno površino.