Uporabniški priročnik za VAIO

Reference

# Opombe o uporabi pomnilniških kartic SD

Pred uporabo pomnilniških kartic SD preberite spodnje varnostne ukrepe za pravilno uporabo.

- Pomnilniško kartico SD hranite zunaj dosega otrok, saj obstaja nevarnost, da jo pogoltnejo.

- Konektorjev pomnilniške kartice SD se ne dotikajte s prsti ali železnimi predmeti.

- Pomnilniška kartica SD je sestavljena iz občutljivih elektronskih komponent. Varujte jo pred udarci, upogibanjem in padci.

- Ne razstavljajte in ne spreminjajte pomnilniške kartice SD.

- Ne zmočite pomnilniške kartice SD.

- Ne shranjujte je na mestu, ki je izpostavljeno:

- izjemno visokim temperaturam (na primer v avtu, ki ga pustite na soncu)

- neposredni sončni svetlobi

- visoki vlažnosti ali jedkim snovem

- čezmernim količinam prahu

- Pomnilniške kartice SD uporabljajte samo s prilagodilniki, združljivimi s standardi, ki jih podpira računalnik VAIO. Nezdružljive kartice in prilagojevalniki se lahko zataknejo v reži in poškodujejo računalnik.

- Na pomnilniško kartico SD ne morete zapisati podatkov, ki so zaščiteni pred pisanjem.

- Priporočamo, da pomembne podatke varnostno kopirate.

- Shranjeni podatki se lahko izgubijo ali poškodujejo, če:

- odstranite pomnilniško kartico SD ali izklopite računalnik VAIO, ko sveti lučka za dostop do nosilca podatkov, ali

- pomnilniško kartico SD uporabljate na mestu, kjer lahko njeno delovanje zmoti statična elektrika ali električni šum.

- Pomnilniško kartico SD prenašajte v ustreznem etuiju, da preprečite nastajanje statične elektrike.

- Pred uporabo pomnilniške kartice SD v napravi, ki ni računalnik (na primer v digitalnem fotoaparatu ali prenosnem predvajalniku glasbe), formatirajte pomnilniško kartico SD z napravo.
  Nekatere naprave morda ne podpirajo datotečnega sistema za računalnike, zato se v njih prikaže sporočilo s priporočilom, da formatirajte pomnilniško kartico SD. V takem primeru kopirajte podatke iz kartice v računalnik VAIO in formatirajte kartico z napravo. Ko formatirate pomnilniško kartico SD, izbrišete vse podatke iz nje.
  Več informacij najdete v priročniku, ki je bil priložen napravi.

- V režo za pomnilniško kartico SD ne vstavljajte tujkov.

- Režo pomnilniške kartice SD lahko uporabljate samo za branje podprtih pomnilniških kartic ali zapisovanje nanje in ne v noben drug namen.

- SD pomnilniške kartice (do 2 GB), pomnilniške kartice SDHC (do 32 GB) in pomnilniške kartice SDXC (do 64 GB), ki so na voljo od maja 2012, so bile preskušene in so združljive z računalnikom VAIO. Vendar družba Sony ne jamči, da bodo vse pomnilniške kartice SD, pomnilniške kartice SDHC ali pomnilniške kartice SDXC združljive z računalnikom.

- V režo za pomnilniško kartico ne poskušajte vstaviti drugih vrst pomnilniških kartic ali prilagojevalnikov pomnilniških kartic. Nezdružljiva pomnilniška kartica ali prilagojevalnik pomnilniške kartice se lahko zatakne v reži in poškoduje računalnik VAIO.

- Nekatere vrste pomnilniških kartic SD, na primer kartice s funkcijo UHS (ultra hiter prenos podatkov), se lahko zaradi neprekinjenega dostopa do njih močno segrejejo. V tem primeru počakajte, da se kartica ohladi, preden jo odstranite.

Sorodna tema
Vstavljanje/odstranjevanje pomnilniških kartic SD