Uporabniški priročnik za VAIO

Reference

# Opombe o uporabi pomnilniške kartice »Memory Stick«

Pred uporabo pomnilniške kartice »Memory Stick« preberite spodnje varnostne ukrepe za pravilno uporabo.

- Kartico »Memory Stick« hranite zunaj dosega otrok, saj obstaja nevarnost, da jo pogoltnejo.

- Konektorjev kartice »Memory Stick« se ne dotikajte s prsti ali železnimi predmeti.

- »Memory Stick« je sestavljena iz občutljivih elektronskih komponent. Varujte jo pred udarci, upogibanjem in padci.

- Ne razstavljajte in ne spreminjajte kartice »Memory Stick«.

- Ne zmočite kartice »Memory Stick«.

- Ne shranjujte je na mestu, ki je izpostavljeno:

- izjemno visokim temperaturam (na primer v avtu, ki ga pustite na soncu)

- neposredni sončni svetlobi

- visoki vlažnosti ali jedkim snovem

- čezmernim količinam prahu

- Kartico »Memory Stick« uporabljajte samo s prilagodilniki, združljivimi s standardi, ki jih podpira računalnik VAIO. Nezdružljive kartice in prilagojevalniki se lahko zataknejo v reži in poškodujejo računalnik.

- Na kartico »Memory Stick« ne morete zapisati podatkov, ki so zaščiteni pred pisanjem.

- Priporočamo, da pomembne podatke varnostno kopirate.

- Shranjeni podatki se lahko izgubijo ali poškodujejo, če:

- odstranite kartico »Memory Stick« ali izklopite računalnik VAIO, ko sveti lučka za dostop do nosilca podatkov, ali

- kartico »Memory Stick« uporabljate na mestu, kjer lahko njeno delovanje zmoti statična elektrika ali električni šum.

- Kartico »Memory Stick« prenašajte v ustreznem etuiju, da preprečite nastajanje statične elektrike.

- Pred uporabo pomnilniške kartice »Memory Stick« v napravi, ki ni računalnik (na primer v digitalnem fotoaparatu ali prenosnem predvajalniku glasbe), formatirajte kartico »Memory Stick« z napravo.
  Nekatere naprave morda ne podpirajo datotečnega sistema za računalnike, zato se v njih prikaže sporočilo s priporočilom, da formatirajte kartico »Memory Stick«. V takem primeru kopirajte podatke s kartice »Memory Stick« v računalnik VAIO in formatirajte kartico »Memory Stick« z napravo. Ko formatirate kartico »Memory Stick«, izbrišete vse podatke iz nje.
  Več informacij najdete v priročniku, ki je bil priložen napravi.

- V režo »Memory Stick« ne vstavljajte tujkov.

- Režo »Memory Stick« lahko uporabljate samo za branje/zapisovanje podprtih kartic »Memory Stick« in za noben drug namen.

## Opombe o uporabi pomnilniške kartice »Memory Stick Duo«

Pri uporabi kartice »Memory Stick Duo« ne uporabljajte pisala z ostro konico za pisanje na nalepke, prilepljene na kartico »Memory Stick Duo«. Preveliki pritiski na kartico lahko poškodujejo notranje dele kartice.

## Opombe o uporabi pomnilniške kartice »Memory Stick Micro«

- Pred uporabo pomnilniške kartice »Memory Stick Micro« (»M2«) ne pozabite vstaviti kartice v prilagodilnik »M2« Duo. Če pomnilniško kartico vstavite neposredno v režo »Memory Stick Duo«, ne da bi uporabili prilagodilnik, je morda ne boste mogli odstraniti iz reže.

- Kartico »Memory Stick Micro« in prilagodilnike »M2« Duo hranite zunaj dosega otrok. saj obstaja nevarnost, da jo pogoltnejo.

Sorodna tema
O pomnilniški kartici »Memory Stick«
Združljive pomnilniške kartice »Memory Stick«
Vstavljanje in odstranjevanje pomnilniške kartice »Memory Stick«
Formatiranje pomnilniške kartice »Memory Stick«