Uporabniški priročnik za VAIO

Opravilo

# Nameščanje/odstranjevanje akumulatorja

Namestite akumulator v ležišče za akumulator na spodnji strani računalnika VAIO.
Pred uporabo računalnika morate namestiti akumulator.
Računalnika ne uporabljajte, ne da bi namestili akumulator, saj lahko pride do okvare računalnika.

## Nameščanje akumulatorja

1. Izklopite računalnik VAIO, iztaknite napajalni kabel in vse kable za povezovanje ter zaprite pokrov zaslona LCD.

1. Obrnite računalnik VAIO in odstranite spodnji pokrovček.

S križnim izvijačem odvijte vijaka (1), nato pa potisnite pokrovček v smeri puščice (2).
Opomba

- Uporabite izvijač (kot je precizni izvijač), ki ustreza velikosti vijakov.

- Ne odstranjujte ali odvijajte vijakov, za katere ni navedeno, da jih lahko odstranite, saj lahko v tem primeru pride do okvare računalnika VAIO.

- Pazite, da vam vijaki, ki ste jih odstranili, ne padejo v računalnik VAIO skozi odprtine v ležišču za akumulator ali v njegovi v bližini.

- Pazite, da se ne dotaknete žic in jezičkov v ležišču za akumulator ali v njegovi bližini.

1. Akumulator potisnite v ležišče za akumulator v smeri puščice.

1. Akumulator potisnite navzdol v ležišče za akumulator.

Akumulator se v ležišču zaskoči.

1. Ponovno namestite spodnji pokrovček.

Pokrovček potisnite v smeri puščice (1), tako da se vsi jezički na pokrovčku prilegajo v ustrezna mesta, nato pa ponovno namestite vijaka in ju privijte (2).

## Odstranjevanje akumulatorja

1. Izklopite računalnik VAIO, iztaknite napajalni kabel in vse kable za povezovanje ter zaprite pokrov zaslona LCD.

1. Upoštevajte navodila v 2. koraku pod možnostjo Nameščanje akumulatorja.

1. Odstranite akumulator.

Povlecite jeziček na ležišču za akumulator v smeri puščice (1) in medtem ko držite jeziček, dvignite akumulator v smeri puščice (2).
Akumulator potisnite iz ležišča v smeri puščice (3).
Namig

- Če računalnik VAIO ne prepozna akumulatorja, s tankim in ravnim predmetom (kot je sponka za papir) pritisnite in za približno tri sekunde zadržite gumb za izklop baterije na spodnji strani računalnika. Če težave ne morete rešiti na ta način, akumulator odstranite in ga še enkrat namestite.
  Če je na računalnik priklopljen razširjeni akumulator (ni priložen), odstranite razširjeni akumulator. Če težave ne morete rešiti na ta način, pritisnite in za približno tri sekunde zadržite gumb za izklop baterije. Če težave še vedno ne morete odpraviti, akumulator odstranite in ga še enkrat namestite.

Opomba

- Če odstranite akumulator, ko je računalnik VAIO vklopljen ali v stanju spanja in ni priključen na napajalnik, boste izgubili vse neshranjene podatke.
  Preden odstranite akumulator, izklopite računalnik.

Sorodna tema
Polnjenje akumulatorja
Opombe v zvezi z uporabo akumulatorja
Zaustavljanje računalnika VAIO