Uporabniški priročnik za VAIO

Reference

# Pred uporabo brezžične povezave WAN
<modeli z brezžično povezavo WAN>

Prostrano brezžično omrežje (WAN) je zelo razširjeno komunikacijsko omrežje, ki omogoča povezavo lokalnih računalniških omrežij na odročnih lokacijah, in je pogosto na voljo s komunikacijskimi možnostmi, ki jih nudijo ponudniki storitev, kot so telekomunikacijski operaterji.
Če uporabljate brezžično povezavo WAN (WWAN), lahko računalnik VAIO vzpostavi povezavo z internetom prek brezžičnega omrežja na vseh mestih, kjer je na voljo signal za mobilni telefon.
Če želite uporabljati funkcijo brezžične povezave WAN, boste glede na svojega ponudnika storitev morda morali v držalo ali režo za kartico SIM na računalniku vstaviti kartico SIM. Kartica SIM je na ploščici, ki je velika približno toliko kot kreditna kartica.
Opomba

- Brezžična povezava WAN ni na voljo v vseh državah in regijah.

Namig

- V nekaterih državah in pri nekaterih modelih boste prejeli ponudbo ponudnika storitev, ki ga je izbral VAIO. V tem primeru je kartica SIM v kartonski škatli paketa SIM ponudnika storitev ali pa je že vstavljena v držalu oziroma reži za kartico SIM. Če kartica SIM ni priložena računalniku VAIO, jo lahko kupite pri izbranem ponudniku.

## Vstavljanje kartice SIM

1. Izklopite računalnik VAIO.

1. Odprite pokrovček za kartico SIM na spodnji strani računalnika VAIO.

1. Držalo za kartico SIM (1) potisnite v smeri puščice in tako odprite držalo.

1. Kartico SIM potisnite iz ploščice in jo odstranite.

1. Kartico SIM vstavite v držalo za kartico SIM, tako da je stran s tiskanim vezjem obrnjena navzgor.

1. Držalo za kartico SIM zaprite in ga nato potisnite v smeri puščice.

1. Zaprite pokrovček za kartico SIM.

Opomba

- Ne dotikajte se tiskanega vezja na kartici SIM.

- Preden vstavite ali odstranite kartico SIM, čvrsto primite računalnik VAIO.

- Kartice SIM nikakor ne smete poškodovati, zato je ne upogibajte in ne pritiskajte nanjo.

Sorodna tema
Vzpostavljanje brezžične komunikacije WAN<modeli z brezžično povezavo WAN>
Prekinjanje brezžične komunikacije WAN<modeli z brezžično povezavo WAN>