Uporabniški priročnik za VAIO

Reference

# Opombe v zvezi s preverjanjem pristnosti s prstnimi odtisi
<modeli, ki so opremljeni s senzorjem za prstne odtise>

## Splošne opombe v zvezi s preverjanjem pristnosti s prstnimi odtisi

- Tehnologija preverjanje pristnosti s prstnimi odtisi ne zagotavlja celovitega preverjanja pristnosti uporabnikov oziroma popolne zaščite vaših podatkov in strojne opreme. Sony ne prevzema nobene odgovornosti za katere koli težave in škodo, ki izhaja iz uporabe ali nezmožnosti uporabe senzorja za prstne odtise.

- Hitrost prepoznave prstnega odtisa je odvisna od pogojev delovanja in se razlikuje tudi glede na posameznike.

- Če je treba vgrajeno napravo za shranjevanje inicializirati, npr. po popravilu, se predloge s prstnimi odtisi izgubijo. V tem primeru jih morate še enkrat registrirati.

- Vzdrževanje in upravljanje podatkov, ki so povezani s preverjanjem pristnosti s prstnimi odtisi, izvajate na lastno odgovornost. Sony ne prevzema nobene odgovornosti za katere koli okvare, ki izhajajo iz vzdrževanja in upravljanja podatkov.

- Senzor za prstne odtise lahko začne nepravilno delovati ali pa se lahko poškoduje, če njegovo površino opraskate z:

- grobim ali ostrim predmetom

- drobnimi delci (npr. če po senzorju za prstne odtise podrsate s prstom, na katerem je umazanija)

- Pred optičnim branjem prstnega odtisa s prsta odstranite statično elektriko, tako da se dotaknete kovinskega predmeta (predvsem v suhih obdobjih, na primer pozimi). Zaradi statične elektrike lahko pride do nepravilnega delovanja senzorja za prstne odtise.

## Opombe v zvezi z registracijo prstnih odtisov/preverjanjem pristnosti s prstnimi odtisi

- Registracija prstnih odtisov in preverjanje pristnosti s prstnimi odtisi sta lahko neuspešna zaradi naslednjih okoliščin.
  Če naletite na težave, poskusite z drugimi prsti ali pa si umijte roke. Čisti prsti lahko pospešijo hitrost prepoznave prstnega odtisa.

- presuhe roke

- mastne, potne ali mokre roke

- nagubane roke po kopanju

- hrapave ali poškodovane (npr. porezane) roke

- umazane roke

- tanka koža, nagubana koža itd.

- Hitrost prepoznave prstnega odtisa se lahko zmanjša zaradi prstnih odtisov ali prahu na senzorju za prstne odtise. Pred registracijo prstnih odtisov ali preverjanjem pristnosti s prstnimi odtisi očistite senzor.