Uporabniški priročnik za VAIO

Pogosta vprašanja

#### Zakaj se prikaže sporočilo in zakaj se Windows ne zažene, ko vklopim računalnik VAIO?

- Možnosti zagona v BIOS-u morda niso pravilno konfigurirane.
  Pritisnite gumb ASSIST, ko je računalnik VAIO izklopljen, da prikažete zaslon VAIO Care Rescue Mode, izberite Start BIOS setup, spremenite nastavitev Boot Mode in nato znova zaženite računalnik.

- Če se prikaže sporočilo, na primer »Secure Boot Fail«, preverite to:

- Računalnik VAIO se morda zaganja iz zunanje naprave, ki je računalnik ne podpira. Če je na računalnik priključena zunanja naprava ali naprava USB, jo izključite in znova zaženite računalnik.

- Privzete tovarniške nastavitve možnosti zagona v BIOS-u so bile morda spremenjene.
  Pritisnite gumb ASSIST, ko je računalnik VAIO izklopljen, da prikažete zaslon VAIO Care Rescue Mode, in nato izberite Start BIOS setup.
  Pritisnite tipko ali , da izberete zavihek Security, izberite Factory Default in nato pritisnite tipko Enter.
  Ko se prikaže poziv za potrditev, pritisnite tipko Enter in znova zaženite računalnik.

- Če se po vnovičnem zagonu računalnika VAIO še vedno prikaže sporočilo, obnovite računalnik s podatki za obnovitev, ki so shranjeni na vgrajenem trdem disku ali pogonu SSD, oziroma z nosilcem podatkov za obnovitev, ki ste ga ustvarili. [Podrobnosti]

- Možnosti zagona v BIOS-u morda niso pravilno konfigurirane.
  Če ste v računalniku VAIO vnaprej nameščeni operacijski sistem zamenjali s svojim operacijskim sistemom, pritisnite gumb ASSIST, ko je računalnik izklopljen, da prikažete zaslon VAIO Care Rescue Mode, in nato izberite Start BIOS setup.
  Pritisnite tipko ali , da izberete zavihek Security, spremenite nastavitev Secure Boot v Disabled in nato znova zaženite računalnik.